WK het dié bloed vir net nog een dag | Maroela Media
WK het dié bloed vir net nog een dag
Foto ter illustrasie (Argieffoto)
Die Wes-Kaapse Bloeddiens sê die provinsie se voorraad vir die bloedgroep O+ is sedert die begin van Oktober gevaarlik laag en hy het 'n beroep op inwoners gedoen om bloed te skenk.
Daar is tans slegs een dag se bloedvoorraad vir O+ in die provinsie oor, dít volgens 'n boodskap wat Woensdag aan skenkers uitgestuur is. Bloedvlakke is sedert die begin van die maand reeds onder druk in die Wes-Kaap.
Volgens die Suid-Afrikaanse Nasionale Bloeddiens (SANB) se webwerf is die beskikbaarheid van die bloedgroepe B+ en O+ oor die hele land uiters laag. Daar is slegs vir 3,3 dae voorraad van hierdie twee bloedgroepe oor.
Volgens Marike Gevers, bestuurder van openbare betrekkings by die Wes-Kaapse Bloeddiens, streef die Bloeddiens altyd daarna om 'n bloedvoorraadvlak van vyf dae te hê.
"Dit neem net 'n halfuur van jou tyd om bloed te skenk en jy kan tot drie lewens red met een skenking," het Gevers by mense gepleit.
Volgens die Bloeddiens kan jy bloed skenk indien jy tussen 16 en 75 jaar oud is, 50 kg of meer weeg, in goeie algemene gesondheid is en 'n veilige seksuele leefstyl lei.
Kyk hier vir plekke naby jou waar jy kan gaan bloed skenk.
Ontvoerde kleuter terug by die huis
Wes-Kaapse rade 'tops'; sommige sukkel tog – verslag
Laat Discovery en Sanlam se mense bloed skenk. En PSG. Die instansies beweer mos dan ons ongeënte mense mos gevaarlike bloed het. Diskriminasie op sy beste. Nou hou ons daarby. Kom nou SANBD, maak julle stem dik!
Ek het jaare lank klokslag bloed geskenk so ook my oupa vir meer as 60jaar die dag toe hy 1 punt benodig moes medies dit teen duurdte terugkoop.Ons het dus die reeling weet wie vir wie op bystand is en sal dan ingaan en bloed gee
So wat van die bloed-diens betaal die skenkers iets, ek glo van die ander lande doen dit. Is dit nie miskien die antwoord nie?
As my taal nie goed genoeg is vir die bloedbank nie, dan is my bloed ook nie goed genoeg nie.
Bloedbank gee op elke 2de skenknig kry jy n geskenk het gister my bloed gegee dit gaan oor vreiwilig en ek skenk ook my orgaane beenmurg en skenk wat hulle ook al kan oes moet hulle oes en is ook vreiwillg die res gaan oond toe .